钦定古今图书集成/明伦汇编/闺媛典/第120卷 > 刘氏女
## 钦定古今图书集成/明伦汇编/闺媛典/第120卷 > 刘氏女

按《浙江通志》：“刘氏女，于潜人，许嫁同里进士凌大渊。
已请期而凌没，闻之号恸，告父母曰：‘儿闻女子以一
志为良，以死生不易为节。儿已许凌，固不可改。儿将
易服奔丧，父母曰：‘汝犹木方芽，未尝身践其庭，何遽
若此’？泣曰：‘以身许人而背之，可乎？有死而已’’。”父母从
之。于是麤衰赴凌家，临柩伏哭尽哀，终丧，乞渊兄之
子以养，为之娶，白首不易其志。宝祐间，县令吕洗闻
而嘉之，为表其居曰“烈女坊。”